1981 Hatteras 74 Motor Yacht Motor Boot te koop - nl.yachtworld.com
Aantal brandstoftanks: (1775 Gallons) Goudsektor kan groei as salarisse en produksie saam groei - Solidariteit WêreldSolidariteit Wêreld
Tuis › Mediaverklarings › Goudsektor kan groei as salarisse en produksie saam groei
Salarisonderhandelinge in die goudsektor het vandag ʼn aanvang geneem en soos reeds praktyk geword het, het die vakbonde die eerste dag gebruik om hul looneise te motiveer.
Volgens Gideon du Plessis, hoofsekretaris van Solidariteit, huldig Solidariteit die posisie dat salarisverhogings en mynproduksie saam moet groei om ʼn wen-wen-situasie te skep. “Die verkoop van AngloGold Ashanti se myne aan onder meer Harmony Gold en Village Main Reef het tot gevolg gehad dat produksie by die myne verhoog het danksy ʼn veranderende produksiemetode wat onder toesig van die nuwe bestuur gevolg word,” het Du Plessis gesê.
Du Plessis sê voorts dat ʼn balans gevind moet word waarvolgens werknemers goeie salaris-verhogings ontvang wat ʼn positiewe impak op werkers se lojaliteit en motivering sal hê, en wat weer tot verhoogde produksie sal lei as die korrekte produksieprosesse gevolg word. “Gesonde arbeidsverhoudinge is ook ʼn belangrike element om te verseker dat mynbouspanne as ʼn eenheid in harmonie saamwerk,” het Du Plessis gesê.
Solidariteit het verder beklemtoon dat alle rolspelers sal moet besef dat salarisonderhandelinge, die finalisering van die mynbouhandves en die werk van die nuutgestigde groei- en mededingsingstaakspan bestaande uit veelvuldige belanghebbendes en wat onder die vaandel van die departement van minerale hulpbronne funksioneer, alles deel is van die dieselfde proses om mynbou weer op die wenpad te kry. “Die onderskeie rolspelers moet dus nie in isolasie werk nie. Daar moet sinergie tussen die prosesse wees,” het Du Plessis saamgevat.
Onderhandelinge hervat weer Woensdag 18 Julie 2018 wanneer die Mineraleraad sy openingsaanbod aan vakbonde sal maak.